Template:2010/JimmyLetterA/sl

Ko sem pred desetimi leti ljudem govoril o Wikipediji, me je veliko ljudi samo čudno pogledalo.

Ljudje so bili pač skeptični do zamisli, da bi prostovoljci s celega sveta družno ustvarili pomembno zakladnico človeškega znanja z enim samim namenom – da ga delimo z drugimi.

Brez oglasov. Brez dobička. Brez časovnih rokov.

Desetletje po ustanovitvi več kot 380 milijonov ljudi – skoraj tretjina vsega prebivalstva s spletnim dostopom – vsaj enkrat mesečno uporablja Wikipedijo ali njene sestrske projekte.

Wikipedija je peta najpopularnejša spletna stran na svetu. Ostale širi strani so se vzpostavile z milijardnimi investicijami, številnim osebjem in brezobzirnim korporativnim oglaševanjem.

Wikipedija pa še zdaleč ni komercialno spletišče. Je rezultat skupnosti. Napisali ste jo prostovoljci, vsak s svojim prispevkom. Vi ste del naše skupnosti. Danes vam pišem v želji, da nam pomagate zaščititi in vzdrževati Wikipedijo.

Skupaj jo lahko še naprej ohranimo v prosto dostopno in brez oglasov. Ohranimo njeno odprtost – v smislu, da lahko kdor koli uporabi katero koli vsebino z Wikipedije na kakršen koli način. Ohranimo njeno rast – širimo znanje na vse strani in povabimo k sodelovanju nove sodelavce.

Vsako leto ob tem času nagovorim vas in ostale pripadnike naše skupnosti s prošnjo, da nam s skromnim prispevkom (20 USD, 35 USD, 50 USD ali več) pomagate pri vzdrževanju našega skupnega projekta.

Če vam je Wikipedija dragocena kot vir informacij – in vir navdiha –, boste, upam, naredili korak v pravo smer.

Z lepimi željami,

Jimmy Wales, ustanovitelj Wikipedije

P.S.: Wikipedija združuje ljudi, ki počnemo izjemne stvari. Taki ljudje pišemo Wikipedijo, besedo za besedo. Taki ljudje smo jo ustanovili, s prispevkom za prispevkom. Wikipedija je dokaz naše skupne želje, spremeniti svet na bolje.